Com a mínim, amb 1 mes d'antelació a la data o dates per les quals es sol·licita l'ampliació excepcional de l'horari de tancament.
Sol·licitud adreçada al director/a general competent en matèria d'espectacles públics i activitats recreatives en què es justifiqui la petició d'ampliació excepcional de l'horari de tancament amb la determinació de l'horari sol·licitat.
La Direcció General d'Administració de Seguretat sol·licitarà d'ofici aquests informes un cop rebuda la sol·licitud d'ampliació excepcional de l'horari de tancament.
El Departament d'Interior fixa, mitjançant una Ordre, els horaris dels establiments oberts al públic, dels espectacles públics, de les activitats recreatives i de les activitats de restauració.
Aquesta Ordre, a més dels horaris generals, preveu els supòsits especials de perllongament de l'horari màxim de tancament en períodes de vacances i festivitats determinades.
En aquests casos no cal demanar autorització i són els següents:
Ampliacions automàtiques d'horari de tancament d'espectacles públics i activitats recreatives en què no cal demanar autorització
Nit de Cap d'Any: els espectacles públics, bars musicals, restaurants musicals, sales de concert, cafès teatre, cafès concert, bars, restaurants, restaurants bar i salons de banquets poden perllongar l'horari de tancament 60 minuts sobre l'horari màxim.
Les discoteques, sales de ball i sales de festa amb espectacle poden perllongar l'horari de tancament 90 minuts sobre l'horari màxim.
Períodes de vacances i festivitats determinades
c) Del 21 de desembre al 6 de gener, llevat de la nit de Cap d'Any.
d) De l'1 de juny al 15 de setembre.
e) Amb motiu de les festes locals o patronals de cada municipi.
f) Amb motiu d'altres esdeveniments de caràcter firal, certàmens, exposicions, revetlles populars o anàlegs que hagin estat qualificats com d'interès turístic pel mateix ajuntament o per l'òrgan competent de la Generalitat de Catalunya, amb el límit màxim de 6 dies per any natural.
Les ampliacions de les lletres e) i f) no es poden efectuar en els períodes a què fan referència les lletres a) a d), ni la nit de Cap d'any.
Totes les ampliacions anteriors són acumulatives respecte de l'horari general.
Els bars musicals, restaurants musicals, sales de concert, cafès teatre, cafès concert, bars, restaurants, restaurants bar i salons de banquets poden perllongar l'horari de tancament 30 minuts sobre l'horari màxim.
Les discoteques, sales de ball i sales de festa amb espectacle poden perllongar l'horari de tancament 45 minuts sobre l'horari màxim.
Cal que us identifiqueu quan envieu el formulari amb l'IdCAT Mòbil o amb un certificat digital de persona física, persona jurídica i/o persona vinculada.
La persona titular de la direcció general competent en matèria d'espectacles públics i activitats recreatives, mitjançant resolució motivada, autoritza o denega la sol·licitud.
La resolució que autoritzi l'ampliació excepcional d'horari de tancament ha d'establir el període de vigència de l'autorització.
La resolució s'ha de notificar a la persona interessada en el termini màxim d'1 mes des de l'entrada de la sol·licitud en el Registre.
Si un cop transcorregut aquest termini no s'ha dictat i notificat la resolució corresponent, la petició d'ampliació excepcional de l'horari de tancament s'ha d'entendre estimada.